
Postoji mnogo vrsta dječijih igrački i lutaka napravljenih od platna ili plastike, a imaju glavu, noge i ruke. Većina tih igrački potpuno nalikuje ljudima, pojedine pričaju, plaču ili hodaju. Kakav je stav islama prema proizvodnji, kupovini i prodaji tih igračaka malenim djevojčicama radi podučavanja i zabave?


 


* 
* 
* 
* 
* 
* 
* 

 
Kakav je stav islama prema kupovini dječijih lutaka koje nalikuju ljudima?

Što se tiče igrački i lutki koje nisu potpuno slične čovjeku, već na njima imaju dijelovi tijela, poput glave, ali se ne razaznaje potpuna sličnost sa živim bićima, nema sumnje da su one dozvoljene, jer su to igračke poput onih sa kojim se igrala Aiša, radijallahu anha. Međutim, ako te lutke potpuno nalikuju čovjeku, kao da ga gledaš, pogotovo ako čine i pokrete ili puštaju glasove, u meni postoji sumnja u dozvoljenost ovakvih igrački, jer se njima oponaša Allahovo stvaranje u potpunosti, a igračke kojima se igrala majka pravovjemih Aiša, radijallahu anha, nisu bile takve. Smatram da je najpreče izbjegavati takve igračke, mada ne mogu sa sigurnošću tvrditi da je to zabranjeno, uzimajući u obzir da se djeci daju određene olakšice u sličnim situacijama, za razliku od odraslih. Djeca su po svojoj prirodi sklona igri i zabavi, i nisu zadužena ničim od ibadeta pa da možemo reći da će izgubiti vrijeme u igri i zabavi. Međutim, onaj ko želi da bude siguran u sličnim stvarima, neka otkine glavu lutke ili neka je zagrije na vatri, pa kada omekša, neka pritiskom ukloni oblik lica.82  (Šejh Salihb. Usejmin)


82 Medžmu’u fetava ve resail, šejh Muhammed b. Salih Usejmin (2/277-278).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


